Princ Renije III od Monaka umro je jutros u 82. godini, saopštila je prinčevska palata
Princ Renije III od Monaka umro je jutros u 82. godini.
Princ Renije Treći iz najdugovečnije loze u Evropi i evropski monarh koji je najduže vladao, smatra se jednim od najmoćnijih i najsposopbnijih lidera. Tokom njegove 56-godišnje vladavine, mala kneževina na francuskoj Rivijeri prešla je put od malog stenovitog placa do jedne od najpoznatijig svetskih prestonica i centara moći. Autor Frederik Loran koji živi blizu Monaka, veoma mnogo je pisao o princu Ranijeu: Prema Loranovim rečima, pod princom Renijeom, Monako ne samo da je postao centar finansijske moći, već se i fizički proširio. Majušna kneževina je uspela da dobije dodatnu teritoriju sprovodeći veoma skup projekat izravnjavanja terena i zasipanja zemljišta. Danas, u su Monaku prijavljeni sa pravom boravka neki od najpoznatijih i najbogatijih ljudi u svetu, delimično zbog mediteranskog podneblja, ali najviše zbog poreskih olakšica. Monako je vremenom postao poznat po slavnim kockarnicama u Monte Karlu, baletu, auto-trkama i vladajućoj porodici Grimaldi čiji su se članovi redovno pojavljivali na naslovnim stranama popularnih časopisa. Frederik Loran kaže da će princ Renije ostati upamćen kao monarh koji je obnovio suverenitet zemlje, posle niza godina tokom kojih je ova mala kneževina smatrana skoro za protektorat Francuske. Renije je takođe bio prvi vladar Monaka koji je sve vreme živeo u kneževini. Bio je veoma privržen Monaku, kaže Loran i dodaje da je mnogo ulagao u njegov razvoj. Princ Renije je studirao na britanskim akademijama, a Univerzitet je završio u Francuskoj. Tokom II Svetskog rata borio se protiv nacista i dobio je nekoliko medalja za hrabrost. Posle smrti svog dede Luja II, godine 1949. nasledio je presto na kome je ponekad vladao gvozdenm presnicom. Princ Ranije je možda najbolje ostao upamćen po braku sa američkom glumicom Grejs Keli, sa kojom se venčao 1956. Princeza Grejs je Monaku dala novi sjaj, a slavni su tada pohrlili u raj na Rivijeri. Princeza Grejs poginula je u saobraćajnoj nesreći 1982. godine. Međutim, nedavno Monako se našao na tzv. sivoj listi koju sastavlja jedna pariska kuća za finansijske aktivnosti, a na kojoj se nalaze države u kojima se obavlja pranje novca. Francuski zakonodavci su 2000. godine kritikovali Monako zbog raznih finansijskih nepravilnosti, što su i princ Renije i sama kneževina negirali. Danas, po rečima stručnjaka, kneževina Monako je popravila svoju reputaciju i veruje se da će preživeti u okviru ogromne Evropske unije. Princ Renije ostavlja za sobom troje dece: princeze Karolinu i Stefani i Princa Alberta, koji će ga naslediti.